section_heading: Dodavanje likera
paragraph_text: Dodavanje ekspedicijskog likera koristimo u postupku proizvodnje pjenušca tradicionalnom odnosno klasičnom metodom (fra. methode champenoise). Peti je korak nakon degožiranja. Ekspedicijski liker uglavnom pripremamo od dobro starog vina. Na jednu litru takva vina treba dodati 700 grama šećera i dodati od 2 do 6 posto dobrog vinjaka.